  Анжелика Тихонова корреспондент Ижкарысь школаосын выль дышетскон арлы покчи пиналъёслы ватсаса 15 классъёс дасялозы. Озьы пиналъёслы эшшо 371 инты кылдытозы. Со сярысь карлэн тӧроез Олег Бекмеметьев  «ВКонтакте» мерлыко вотэсысь бамаз ивортӥз. Школаосын али кысык вакыт: лэсьтӥськисьёс тупатъян ужъёсты 1-тӥ куарусёнлы йылпумъяны тыршо. Ужъюртъёсын выжъёссы но борддоръёссы, электриказы выльдӥськозы, выль мебельзы, дышетскыны кулэ луись вань тӥрлыксы кылдоз Олег Бекмеметьев, Ижкарлэн тӧроезОзьы ик покчи классъёсын дышетӥсьёслэн лыдзы но йылоз. Пиналъёсты дышетыны 20 егит ӧнерчиосты кутӥзы. Озьы, выль дышетскон аре 1-4 классъёсы ветлӥсьёсты 1 сюрс 12 педагогъёс дышетозы.  Тодэ вайытом, Удмуртиысь вылӥ дышетсконниосын коньдэт чотын дышетскон интыос тросгес луизы.  Тегъёс: Дышетон Ижкар нылпиос школаос ОлегБекмеметьев  